୫ ବର୍ଷରେ ଅମିତ ଶାହାଙ୍କର ଦୁଇଗୁଣା ହେଲା ସମ୍ପତ୍ତି
ନୁଆଦିଲ୍ଲୀ,୨୧।୪: କେନ୍ଦ୍ର ଗୃହମନ୍ତ୍ରୀ ତଥା ଭାରତୀୟ ଜନତା ପାର୍ଟି (ଭାଜପା)ର ବରିଷ୍ଠ ନେତା ଅମିତ ଶାହା ଏପ୍ରିଲ ୧୯ ରେ ଗାନ୍ଧିନଗର ଲୋକ ସଭା ର୍ନିବାଚନମଣ୍ଡଳୀ ପାଇଁ ନାମାଙ୍କନପତ୍ର ଦାଖଲ କରିଛନ୍ତି। ଏହି ସମୟରେ ଅମିତ ଶାହା ଦାଖଲ କରିଥିବା ଆପିଡେଭିଡ୍ ଅନୁଯାୟୀ ଶାହା ଏବଂ ତାଙ୍କ ପତ୍ନୀଙ୍କ ସମ୍ପତ୍ତି ୬୫.୬୭ କୋଟି ଟଙ୍କା ରହିଛି।

ଉଲ୍ଲେଖଯୋଗ୍ୟ, ୨୦୧୯ ଲୋକସଭା ର୍ନିବାଚନ ସମୟରେ ଏହା ୩୦.୪୯ କୋଟିରୁ ଯାହା ଏକ ଉଲ୍ଲେଖନୀୟ ବୃଦ୍ଧି ଘଟିଛି। ଅର୍ଥାତ୍ ଗତ ପାଞ୍ଚ ବର୍ଷ ମଧ୍ୟରେ ୧୦୦ ପ୍ରତିଶତରୁ ଅଧିକ ବୃଦ୍ଧି ଘଟିଛି।

ଶାହାଙ୍କର ଚଳନଶୀଳ ସମ୍ପତ୍ତି, ନଗଦ, ବ୍ୟାଙ୍କ ସଞ୍ଚୟ, ଜମା, ସୁନା, ରୂପା ଏବଂ ଉତ୍ତରାଧିକାରୀ ସମ୍ପତ୍ତି ସହିତ ୨୦.୨୩ କୋଟି ଟଙ୍କା ରହିଛି। ଏଥିମଧ୍ୟରୁ ଶାହା ୧୭.୪୬ କୋଟିରୁ ଅଧିକ ମୂଲ୍ୟର ଅଂଶଧନ ଏବଂ ୭୨.୮୭ ଲକ୍ଷରୁ ଅଧିକ ମୂଲ୍ୟର ମୂଲ୍ୟବାନ ଧାତୁ ରଖିଛନ୍ତି। ତେବେ ତାଙ୍କ ଆଫିଡେଭିଟରେ କୌଣସି ଗାଡି ଥିବା ଦର୍ଶାଇ ନାହାନ୍ତି।

ଏହି ସମୟରେ ତାଙ୍କ ପତ୍ନୀ ସୋନାଲ ଶାହାଙ୍କର ନଗଦ, ବ୍ୟାଙ୍କ ସଞ୍ଚୟ, ଷ୍ଟକ ନିବେଶ ଏବଂ ଜମା ସମେତ ୨୨.୪୬ କୋଟିରୁ ଅଧିକ ଚଳନ ସମ୍ପତ୍ତି ରହିଛି, ଯାହାର ମୂଲ୍ୟ ୧.୧୦ କୋଟିରୁ ଅଧିକ ମୂଲ୍ୟର ସୁନା ଓ ରୂପା ଅଳଙ୍କାର ରଖିଛନ୍ତି।

ଅସ୍ଥାବର ସମ୍ପତ୍ତି ଦୃଷ୍ଟିରୁ ଅମିତ ଶାହାଙ୍କ ହୋଲଡିଂ ମୋଟ ୧୬.୩୧ କୋଟିରୁ ଅଧିକ ଅଟେ, ଯେଉଁଥିରେ କୃଷି ଜମି, ଅର୍ଦ୍ଧ ଚାଷ ଜମି, ପ୍ଲଟ ଏବଂ ବାସସ୍ଥାନ, ଆଶ୍ରମ ରୋଡ, ଥାଲଟେଜ, ଏବଂ ଗାନ୍ଧିନଗରରେ ଅବସ୍ଥିତ। ସୋନାଲ ଶାହା ବିଭିନ୍ନ ସ୍ଥାନରେ ଆବାସିକ ସମ୍ପତ୍ତି ସମେତ ୬.୫୫ କୋଟିରୁ ଅଧିକ ମୂଲ୍ୟର ଅସ୍ଥାବର ସମ୍ପତ୍ତି ମଧ୍ୟ ରଖିଛନ୍ତି।

ଏଥିସହ ଶାହା ବିଭିନ୍ନ କୋର୍ଟରେ ତିନୋଟି ବିଚାରାଧୀନ ମାମଲାର ସମ୍ମୁଖୀନ ହୋଇଛନ୍ତି। ପୂର୍ବ ଲୋକ ସଭା ର୍ନିବାଚନ ସମୟରେ ସେ ଭାଜପାର ଜାତୀୟ ସଭାପତି ଭାବରେ କାର୍ଯ୍ୟ କରିଥିଲେ।